open-index/open-wikipedia-markdown huggingface dataset:
Can Dündar

**Can Dündar** [ʤan dyn'daɾ] (s. 16. kesäkuuta 1961 Ankara) on turkkilainen toimittaja, kolumnisti, kirjailija ja dokumentaristi. Hän on keskusta-vasemmistolaisen *[[Cumhuriyet]]*-sanomalehden päätoimittaja ja yksi Turkin mediamaailman tunnetuimmista henkilöistä. Dündar oli yksi toimittajista, jotka pidätettiin marraskuussa 2015 hänen lehtensä julkaistua verkossa videomateriaalia Turkin tiedustelujärjestön MİT:n aselähetyksistä Syyrian islamistitaistelijoille. Toukokuussa 2016 Dündar tuomittiin vajaan kuuden vuoden vankeusrangaistukseen. Hän aikoo valittaa tuomiosta, ja pysyy vapaana siihen asti kun valitus on käsitelty. Ennen tuomion julistamista Dündaria kohti ryntäsi oikeustalon edessä aseistettu mies.

## Elämä ja ura
Dündar vietti lapsuutensa Ankarassa virkamiesperheen ainoana poikana. Hän opiskeli journalismia ja yhteiskuntatieteitä Ankaran yliopistossa, josta valmistui 1982. Toimittajan työt hän aloitti jo vuonna 1979, mutta jatkoi opintojaan Britanniassa ja valmistui vuonna 1986 London School of Journalism -oppilaitoksesta. Hän väitteli valtiotieteiden tohtoriksi Istanbulin ODTÜ-yliopistossa 1996.

Dündar on työskennellyt turkkilaisille sanoma- ja aikakauslehdille ja tehnyt television ajankohtaisohjelmia. 1990-luvun loppupuolella hän toimi itsenäisenä dokumentaristina ja liittyi vuonna 2001 arvostetun *[[Milliyet]]*-sanomalehden toimituskuntaan ja alkoi kirjoittaa siihen kolumnejaan. Vuonna 2013 Dündar sai kuitenkin lähteä kirjoitettuaan työnantajansa mielestä liian kärjekkäästi Turkin mielenosoituksista ja Egyptin tilanteesta. Helmikuussa 2015 hänet nimitettiin kilpailevan *Cumhuriyetin* päätoimittajaksi.

Helmikuun lopussa 2016 Dündar ja Cumhuriyet-lehden Ankaran-toimituksen johtaja Erdem Gül vapautettiin vankeudesta, kun Turkin perustuslakituomioistuin katsoi vankeuden rikkovan heidän oikeuksiaan. Turkin presidentti Erdoğan kritisoi tuomioistumen päätöstä, eikä toimittajiin kohdistuvia syytteitä vapautuksesta huolimatta kumottu. Toimittajat eivät saa poistua maasta ja heitä uhkaa elinkautinen vankeusrangaistus. Maaliskuussa alkoi Dündarin ja Gülin oikeudenkäynti, jossa heitä syytettiin muun muassa valtiosalaisuuksien paljastamisesta, väkivaltaisen vallankumouksen valmistelusta ja terroristien avustamisesta. Syytteet perustuivat heidän julkaisemaansa uutiseen, jossa Turkin hallituksen väitettiin yrittäneen salakuljettaa aseita Syyrian kapinallisille. Toukokuussa Dündarille tuomittiin 5 vuotta ja 10 kuukautta sekä Gülille 5 vuotta vankeutta.

Vuonna 2016 Dündar pakeni Turkista Saksaan. Joulukuussa 2020 Dündar sai poissaolevana yli 27 vuoden vankeusrangaistuksen vakoilusta ja terroristiryhmittymän avustamisesta juttuprojektissa, joka käsitteli Turkin väitettyjä asekuljetuksia Syyrian presidentti Bashar al-Assadia vastustaville kapinallisille.

Dündar on kirjoittanut myös yli 20 kirjaa.

## Lähteet
Birjand

**Birjand** () Iranin koillisosassa sijaitsevan Etelä-Khorasanin provinssin keskuskaupunki ja aliprovinssitason hallintoalue (šahrestan). Se sijaitsee linnuntietä noin 790 kilometriä pääkaupunki Teheranista itäkaakkoon. 

Kaupungin väkiluku on kasvanut seuraavasti: 13&nbsp;934 (1956), 25&nbsp;845 (1966), 46&nbsp;943 (1976), 81&nbsp;798 (1986), 101&nbsp;177 (1991),  127&nbsp;608  (1996), 166&nbsp;138 (2006) ja  178&nbsp;020 (2011).
 
## Lähteet

## Aiheesta muualla
Aleksandra Lindroos

**Aleksandra Paulina Lindroos** (27. syyskuuta 1861 Hämeenkyrö – 4. marraskuuta 1968 Tampere) oli pitkäikäinen suomalainen. Hän syntyi Hämeenkyrössä ja kuoli Tampereella 107 vuoden ja 38 päivän ikäisenä.

## Lähteet
*http://www.tuomas.salste.net/suku/vanhimmat.html
Amalia Wallenius

**Amalia Vilhelmina Wallenius** (o.s. **Forsman**; 6. elokuuta 1867 Lohja – 24. maaliskuuta 1975 Helsinki) oli pitkäikäinen suomalainen. Hän syntyi Hiiden kartanon mailla Lohjan Kuntsilassa, jossa isänsä Johan Fredrik Forsman oli muonatorpparina, ja kuoli Helsingissä 107 vuoden ja 230 päivän ikäisenä.

Nuoruudessaan Wallenius työskenteli taloudenhoitajana, ja 30-vuotiaana hän avioitui tallimies Johan Walleniuksen kanssa. Perheeseen syntyi neljä lasta. Wallenius jäi leskeksi vuonna 1931.

## Lähteet
Kukkaron herraksi

**Kukkaron herraksi** on talousohjelma, jossa seurataan taloudellisiin kriisiin joutuneita tavallisia ihmisiä jotka yrittävät panna raha-asiansa järjestykseen.

## Ensimmäinen tuotantokausi
Ensimmäinen tuotantokausi alkoi Yle TV1-kanavalla 28. lokakuuta 2008. Juontajana toimi Kati Parkkonen, talous- ja velkaneuvojana Kirsti Lattunen ja elämäntaidonvalmentajana Anne Karilahti. 

## Toinen tuotantokausi
Toinen tuotantokausi alkoi 10. tammikuuta 2010. Juontajana toimi Anna Taipale, talous- ja velkaneuvojana Kirsti Lattunen ja elämäntaidonvalmentajana Elina Haataja.

## Kolmas tuotantokausi
Kolmas tuotantokausi alkoi Yle TV2-kanavalla 25. helmikuuta 2013. Juontajana toimi Nuppu Stenros ja talous- ja velkaneuvojana Kirsti Lattunen.

## Lähteet
Bellona-luokka (linjalaiva)

**Bellona-luokka** oli Britannian kuninkaallisen laivaston viiden 74-tykkisen kolmannen luokan linjalaivan muodostama alusluokka.

## Suunnittelu
Amiraliteetti hyväksyi 31. tammikuuta 1758 Sir Thomas Sladen suunnitteleman luokan piirustukset. Aluksista kolme ensimmäistä tilattiin 28. joulukuuta 1757. Niille varattiin nimet 1. helmikuuta 1758. Loput kaksi alusta tilattiin 13. joulukuuta 1758 ja saman aikaisesti tilattiin luokasta tehty parannellun version Arrogant-luokan kaksi alusta.

Luokan alukset olivat ensimmäisiä kuninkaallisen laivaston 74-tykkisiä aluksia, joiden tykkikansi oli etriä ja siten ne olivat uuden tyyppisten tämän kokoisten alusten esikuvina. Seuranneet Sladen suunnittelemat alukset muistuttivat Bellona-luokan aluksia ja muutokset keskittyivät pohjan muotoon.

Alusten aseistuksena oli alemmalla tykkikannella 28 kappaletta 32 naulan tykkiä ja ylemmällä tykkikannella sama määrä 18 naulan tykkejä. Puolikannella oli neljätoista ja etukannella neljä 9 naulan tykkiä. Vuodesta 1807 luokan aluksilla oli puolikannellaan kuusi 12 naulan tykkiä ja kahdeksan 32 naulan karronadia. Samoin keulakannen 9 naulan tykit vaihdettiin kahteen 12 naulan tykkiin ja kahteen 32 naulan karronadiin.

## Alukset

## Lähteet
*

### Viitteet
BAM (elokuva)

**BAM** on vuonna 2008 valmistunut suomalais-virolainen dokumenttielokuva venäläisten komsomoltyöläisten haaveesta rakentaa rautatie Baikalin ja Amurin välille. Elokuvan on käsikirjoittanut ja ohjannut Jouni Hiltunen ja tuottanut helsinkiläinen tuotantoyhtiö Making Movies.

## Synopsis

BAM eli Baikalin–Amurin päärata (Baikalo-Amurskaja Magistral) oli Leonid Brežnevin utopistiselta vaikuttanut suunnitelma rakentaa yli 3&nbsp;500 kilometriä rautatietä ja yli 200 asemaa ja kaupunkia Etelä-Siperiaan viidessä vuodessa. Työntekijöiksi valittiin Komsomol-nuoria eli Neuvostoliiton kommunistisen puolueen nuorisojärjestön jäseniä.

”Tämä projekti tulee ratkomaan taloudelliset ongelmamme. Kehotan teitä jättämään arkielämänne ja ilmoittautumaan mukaan tähän isänmaalliseen projektiin”, Leonid Brežnev julisti maaliskuussa 1974.

Ehkäpä viimeistä kertaa neuvostohallitus onnistui rekrytoimaan kymmeniä tuhansia idealistisia nuoria, jotka todella uskoivat asiaansa. He olivat BAM-radan pioneereja, jotka jättivät kotinsa ja vanhempansa Neuvostoliiton eurooppalaisissa osissa ja muuttivat Siperiaan. Filmiryhmät seurasivat vuosikausia radan rakentamista. Dokumentteja ja uutispätkiä käytettiin propagandamateriaalina sekä Neuvostoliitossa että lännessä.

Viisivuotissuunnitelma radan valmistumiseksi muuttui toiseksi viisivuotissuunnitelmaksi, ja lopulta rakentaminen kesti peräti 30 vuotta.

Dokumenttielokuva *BAM* kertoo BAM:in rakentajista – ihmisistä, jotka rakensivat omin käsin tulevaisuutensa sekä perustivat perheensä ja kasvattivat lapsensa radan varrella. Heistä tuli ensin sankareita, mutta Neuvostoliiton hajottua heidät unohdettiin.

Elokuvan kaksi päähenkilöä, Aleksander Bondar ja Ivan Varsavskij, työskentelivät BAM:illa työprikaatien johtajina. Heidät nimitettiin Sosialistisen työn sankareiksi ja heistä tuli aikanaan – kiitos filmiryhmien ja television – äärimmäisen kuuluisia ihmisiä Neuvostoliitossa.

## Elokuvan päähenkilöt

* Alexander Bondar
* Ivan Varsavskij
* Nina Filatova

## Tuotantoryhmä

* käsikirjoitus ja ohjaus Jouni Hiltunen
* kuvaus Tahvo Hirvonen (Jouni Hiltunen 2. kuvaaja)
* äänittäjät Ivo Felt, Rein Urm
* äänisuunnittelu ja miksaus Ivo Felt, Mario Narbekov/Aatomik studio
* leikkaaja Anne Lakanen
* leikkaajan assistentti Ville Hiltunen
* graafikko Mikko Teerenhovi
* säveltäjä Pessi Levanto
* tuotantopäällikkö Alexander Gutman
* tuottaja Virossa Piret Tibbo-Hudgings / Allfilm Oü
* tuottaja Kaarle Aho / Making Movies Oy

## Festivaalit

* DocPoint – Helsingin dokumenttielokuvafestivaali 2008
* Tampereen elokuvajuhlat 2008, Uutta kotimaista -sarja
* Visions du Réel, Nyon, Sveitsi, 17.–23.4.2008
* Nordische Filmtage Lübeck, Lyypekki, Saksa, 29.10.–2.11.2008

## Palkinnot

* Valtion laatutuki 2008

## Lähteet

## Aiheesta muualla

* http://www.elokuvakontakti.fi/site/?lan=1&page_id=116
* http://www.imdb.com/title/tt1520267/
* https://www.idfa.nl/industry/tags/project.aspx?id=ee1e4243-2df3-44ac-8be5-56659e994ec3 
* http://mamo.fi/bam-baikal-amur-magistral/ 
*
Ningbo Bird

**Ningbo Bird Co. Ltd**, usein vain **Ningbo Bird** () on kiinalainen matkapuhelinten ja tablettien valmistaja. Se oli suurin matkapuhelinten myyjä Kiinassa vuosina 2003–2005.

Yhtiö perustettiin vuonna 1992 Fenghuassa, ja vuonna 1997 siitä tuli Kiinan suurin hakulaitevalmistaja. Ningbo Bird alkoi valmistaa matkapuhelimia vuonna 1999. Se listattiin Shanghain pörssiin seuraavana vuonna. Kun se pyrki kansainvälisille markkinoille, BIRD International perustettiin Hongkongissa vuonna 2003.

Ningbo Birdillä on tutkimus- ja kehityskeskukset Chongqingissa, Hangzhoussa ja Ningbossa.

## Lähteet

## Aiheesta muualla
*Introduction of Ningbo Bird Company  (chinabird.com)
Salatiga

**Salatiga** on kaupunki Keski-Jaavan provinssissa Indonesiassa noin 40 kilometriä Semarangista etelään ja noin 50 kilometriä Yogyakartasta pohjoiseen Merbabu- ja Telomoyo-tulivuorten juurella. Kaupunki on perustettu vuonna 750. Kaupungissa oli vuoden 2015 väestönlaskennan mukaan 183&nbsp;631 asukasta, ja sen pinta-ala on 57,4 neliökilometriä.

## Lähteet

## Aiheesta muualla
Ida Sallinen

**Ida Maria Sallinen** (18. joulukuuta 1870 Espoo – 3. kesäkuuta 1976) oli pitkäikäinen suomalainen. Hän syntyi Espoossa ja asui myös Helsingissä ja eli 105 vuoden ja 168 päivän ikäiseksi.

## Lähteet
http://www.tuomas.salste.net/suku/vanhimmat.html
Ugandan pääministeri

**Ugandan pääministeri** johtaa Ugandan hallitusta, vaikka hallituksen todellinen päämies on presidentti.

Ugandan pääministerin virka perustettiin ensi kerran vuonna 1962. Vuonna 1966 siihenastinen pääministeri Milton Obote kumosi perustuslain, lakkautti pääministerin viran ja julistautui presidentiksi. Vuonna 1980 pääministerin virka perustettiin uudelleen.
Tšekin Extraliga -kausi 2014–2015

**Tšekin Extraliga -kausi 2014–2015** oli Tipsport Extraligan 22. kausi. Runkosarja alkoi 12. syyskuuta 2014 ja päättyi 1. maaliskuuta 2015. Runkosarjan voitti HC Ocelaři Třinec, jolle runkosarjan voitto oli sille historian toinen. Runkosarjan pistepörssin voitti HC Litvínovin Viktor Hübl.

Pudotuspelit alkoivat 4. maaliskuuta ja ratkaiseva loppuottelu pelattiin 23. huhtikuuta. Mestaruuden voitti HC Litvínov, jolle mestaruus oli seurahistorian ensimmäinen. Pudotuspelien pistepörssin voitti Litvínovin Robin Hanzl ja pudotuspelien arvokkaimmaksi pelaajaksi valittiin Litvínovin maalivahti Pavel Francouz.

Kauden parhaana palkittiin Litvínovin Martin Ručinský. Kauden tulokkaaksi valittiin slovakki Martin Réway, joka edusti HC Sparta Prahaa. Parhaaksi puolustajaksi nostettiin saman seuran Adam Polášek, parhaaksi maalivahdiksi Litvínovin Francouz ja parhaaksi valmentajaksi Litvínovin Radim Rulik. Francouz valittiin liigan parhaaksi maalivahdiksi myös kaudella 2012–2013, jolloin hän edusti myös Litvínovia. Kauden päätteeksi Francouz siirtyikin KHL-seura Traktor Tšeljabinskiin.

## Joukkueet

## Runkosarja

### Tilastojen kärjessä

## Pudotuspelit

### Kaavio

### Tilastojen kärjessä

## Putoamiskarsinta

### Ensimmäinen vaihe

### Karsintavaihe

## Palkinnot
Tuntematon Selkämeri

**Tuntematon Selkämeri** on luontoelokuva Selkämeren vuoden kierrosta. Elokuva valmistui vuonna 2011. Sen on ohjannut ja kuvannut Jouni Hiltunen sekä tuottanut Katharsis Films Oy.

## Synopsis

Dokumentti *Tuntematon Selkämeri* vie katsojan tutkimusmatkalle Selkämeren karuun ja osin luoksepääsemättömään luontoon ja maisemaan vuoden kierrossa.

Selkämeri kätkee suojiinsa rikkaan ja luonnontilaisena pysyneen merellisen elinympäristön. Se antaa elämän tuhansille pesimälinnuille, mutta samalla harvenevalle joukolle kalastajia. Selkämeren vuodenkierto on kiihkeä: se on täynnä elämää mutta myös kuolemaa.

Talvella hyytävältä jäälakeudelta on vaikea löytää merkkejä elämästä. Vain yksinäinen merikotka liitää taivaalla seuranaan talviverkkoja kokeva kalastaja. Seuraa kiihkeä, elämäntäyteinen ja lajirunsas kevät, kunnes taas keskikesän tullen Selkämeren luonto hiljenee, alkaa valmistautuminen rannikon kaamokseen ja pitkään syksyyn.

Selkämeren rannikolta avautuva avoin merimaisema on ikkuna menneisyyteen, kuvajainen merestä ja maailmasta, joka oli joskus tuhansia vuosia ennen meitä. Tuntematon Selkämeri on puheenvuoro tuon maiseman ja alkukantaisen meriluonnon säilyttämisen puolesta.

## Tekijät

* käsikirjoitus, ohjaus, kuvaus, leikkaus, tuotanto Jouni Hiltunen
* hyljekuvaukset Janne Henriksson
* vedenalaiskuvaus Teemu Liakka
* musiikki Markku Kopisto
* äänisuunnittelu Janne Jankeri

## Festivaalit ja palkinnot

* Matsalu International Nature Film Festival 2012: Paras ohjaus, Viron ympäristöministeriön erikoispalkinto, Haapsalun kaupungin erikoispalkinto
* Wildlife Vaasa International Nature Film Festival 2012: Paras kotimainen luontoelokuva

## Lähteet

## Aiheesta muualla
* https://www.pori.fi/uutiset/2011/09/luontodokumenttikahmipalkintoja_1.html#.VnKQKEvo_dp 
* http://www.hs.fi/kulttuuri/a1353818082943 
* https://www.pori.fi/kulttuuri/satakunnanmuseo/luontotaloarkki/info/projektit.html
Olavi Salervo

**August Olavi Salervo** (7. tammikuuta 1912 Helsinki – 10. lokakuuta 1999) oli helsinkiläinen varatuomari, joka työskenteli pitkään eduskunnan palveluksessa.

Salervo kirjoitti ylioppilaaksi 1929 ja suoritti ylemmän oikeustutkinnon 1936. Hän sai varatuomarin arvon 1936. Salervo työskenteli oikeusministeriön notaarina 1939–1941 ja eduskunnan oikeusasiamiehen sihteerinä 1941–1943. Oikeusministeriön nuorempana hallitussihteerinä Salervo toimi 1943–1955, jona aikana hän oli lainsäädäntöneuvos ja lainvalmistelukunnan nuorempi jäsen 1946–1951 ja vanhempi jäsen 1951–1955. Salervon virkaura jatkui eduskunnan palveluksessa kanslian kansliapäällikkönä vuodet 1955–1975, jolloin hänen virkanimikkeensä oli eduskunnan sihteeri 1955–1966 ja eduskunnan pääsihteeri 1966–1975.

Päätyönsä ohella Salervo toimi Uudenmaan tarkastusoikeuden lakimiesjäsenenä ja varapuheenjohtajana 1945–1948, eduskunnan perustuslakivaliokunnan sihteerinä 1948–1955, eduskunnan kirjaston hallituksen puheenjohtajana 1955–1972 ja eduskunnan historiakomitean puheenjohtajana 1955–1982.

## Lähteet
Butyloitu hydroksianisoli

**Butyloitu hydroksianisoli** eli **butyylihydroksianisoli** tai **BHA** (C11H16O2) on fenoleihin kuuluvien 2-*tert*-butyyli-4-hydroksianisolin ja 3-*tert*-butyyli-4-hydroksianisolin seos. Yhdistettä käytetään hapettumisenestoaineena muun muassa elintarvikkeissa sekä petrokemian tuotteissa.

## Ominaisuudet
Butyloitu hydroksianisoli on huoneenlämpötilassa valkoista vahamaista ainetta. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin kuten etanoliin, propyleeniglykoliin ja petrolieetteriin. Butyloidun hydroksianisolin karsinogeenisuudesta on ristiriitaista tietoa. Toisaalta sen on todettu ehkäisevän eräiden yhdisteiden aiheuttamia maksakasvaimia, eikä sitä ole todettu mutageeniseksi Amesin testillä. Toisaalta butyloidun hydroksianisolin on havaittu aiheuttavan rotilla kasvaimia vatsaan ja virtsarakkoon.

## Valmistus ja käyttö
Butyloitua hydroksianisolia valmistetaan alkyloimalla p-metoksifenolia tert-butanolin tai isobuteenin avulla. Noin 90 % on 3-isomeeria ja loput ovat 2-isomeeria. Yhdistettä voidaan valmistaa metyloimalla hydrokinonin ja tert-buteenin tai isobuteenin muodostamaa reaktiotuotetta.

Butyloitua hydroksianisolia voidaan käyttää hapettumisenestoaineena muun muassa öljyissä, rasvoissa, kastikkeissa ja leipomotuotteissa. Aineen E-koodi on E320. Sitä voidaan käyttää hapettumisenestoaineena myös petrokemian tuotteissa, kumeissa, lääkkeissä ja kosmetiikassa.

## Lähteet
Pokémon: Diamond and Pearl

**Pokémon: Diamond and Pearl** on ''Pokémon''-animesarjan kymmenes tuotantokausi sekä *Diamond & Pearl* -sarjan ensimmäinen kausi.

Kausi nähtiin Suomessa ensimmäisen kerran kesällä 2008 Sub Juniorilla. Kausi alkoi 3. kesäkuuta 2008 jaksolla *Neitsytmatkalla* ja päättyi 12. elokuuta 2008 jaksoon *Ryhmähenki haisee*. Myöhemmin kausi näytettiin myös MTV3-kanavalla 6. syyskuuta 2008 alkaen; siellä kausi saatiin päätökseen 28. maaliskuuta 2009.

Yhdysvalloissa kausi alkoi Cartoon Networkilla 20. helmikuuta 2007 jaksolla *Following a Maiden’s Voyage!*. Kymmenes tuotantokausi käsitti 52 jaksoa ja päättyi jaksoon *Smells Like Team Spirit!* 1. helmikuuta 2008.

## Jaksot

### Huomiot

## Äänirooleissa

### Japaninkieliset äänet

### Englanninkieliset äänet

### Suomenkieliset äänet
Anna Dahlman

**Anna Dahlman** (s. 28. tammikuuta 1980) on suomalainen käsikirjoittaja ja ohjaaja. Hän on valmistunut medianomiksi erityisalanaan elokuva- ja TV-käsikirjoittaminen Helsingin ammattikorkeakoulu Stadiasta vuonna 2008. 

Hän on työskennellyt käsikirjoittajana muun muassa *[[Hyvät ja huonot uutiset]]* -ohjelmassa sekä draamasarjoissa *[[Tukka auki]]*, *[[Vastaparit]]* ja *[[Parasta aikaa]]*. Vuosina 2011–2013 hän oli *[[YleLeaks]]in* vastaava käsikirjoittaja. Vuosina 2014–2017 hän oli vastaavana käsikirjoittajana *[[Siskonpeti]]*-sarjan ensimmäisellä, toisella ja kolmannella tuotantokaudella, jotka hän myös ohjasi. *Siskonpedin* ensimmäisen kauden käsikirjoituksesta hän oli ehdolla Kultaisen Venlan saajaksi.

Syksyllä 2015 Dahlman oli yksi vakiotuomareista Yle TV2:n *[[Naurun tasapaino]]* -ohjelman kolmannella kaudella sekä yksi vakiovieraista MTV3-kanavalla esitetyssä *[[Antti Holma Show|Antti Holma Show’ssa]]*.
__NOTOC__
## Filmografia
### Käsikirjoittajana
* *[[Tukka auki]]* (2008)
* *[[Parasta aikaa]]* (2009–2010)
* *[[Vastaparit]]* (2010)
* *[[YleLeaks]]* (2011–2013, vastaava käsikirjoittaja)
* *[[Hyvät ja huonot uutiset]]* (2012–2015)
* *[[Siskonpeti]]* (2014–2015, vastaava käsikirjoittaja)
* *[[Antti Holma Show]]* (2015, panelisti)
* *[[Nieminen & Lahtinen Show]]* (2016)
* *[[Aikuiset (televisiosarja)|Aikuiset]]* (2019–2022)
* *[[Rakkaat lapset]]* (2022)

### Ohjaajana
* *[[Siskonpeti]]* (2014–2017)
* *[[Heinähattu, Vilttitossu ja Rubensin veljekset (elokuva)|Heinähattu, Vilttitossu ja Rubensin veljekset]]* (2017)
* *[[Aikuiset (televisiosarja)|Aikuiset]]* (2019–2022)
* *[[Rakkaat lapset]]* (2022)

## Lähteet

## Aiheesta muualla
* 
* 
* Anna Dahlman Käsikirjoittajien Killan sivuilla
Maarit Saarni-Rytkölä

**Ebba Maarit Saarni-Rytkölä** (6. lokakuuta 1916 Oulu – 20. kesäkuuta 2011 Helsinki) oli suomalainen juristi. Hän oli korkeimman oikeuden oikeusneuvos (tuomari) vuodesta 1970.

Saarnen puoliso oli Olavi Rytkölä.

## Tunnustukset
* Helsingin yliopiston oikeustieteen kunniatohtori 1990
* Suomen Leijonan suurristi 1985

## Lähteet

## Aiheesta muualla
* Kuka kukin on 1978 (Runeberg.org)
Ishpeming

**Ishpeming** on kaupunki Michiganin osavaltion Marquetten piirikunnassa Yhdysvalloissa. Se sijaitsee Ylä-Michiganin niemimaalla. Kaupungissa on 6&nbsp;500 asukasta (vuonna 2010).

Ishpemingin kaupungin pinta-ala on 24,22 neliökilometriä. Se sijaitsee 240 metriä Yläjärven pinnan yläpuolella. Naapurikaupunkeja ovat Marquette ja Negaunee. Ishpemingissa sataa paljon lunta, ja sitä pidetään Yhdysvaltojen hiihtourheilun lähtöpaikkana.

Asukkaista yli 95 % on eurooppalaista alkuperää. Suurimmat etniset ryhmät ovat suomalaiset (25,5 % vuonna 2000), italialaiset, englantilaiset, ranskalaiset, saksalaiset, ruotsalaiset ja irlantilaiset. Vuonna 2000 1,9 % puhui suomea äidinkielenään.

Nimitys Ishpeming nimi perustuu odžibwankieliseen sanaan, joka kuvaa sen korkeaa sijaintia. Kaupunki on saanut alkunsa rautamalmikaivoksista. 1800-luvun lopulla sinne syntyi paljon suomalaisasutusta Väkiluku oli suurimmillaan yli 13&nbsp;000 vuonna 1900.

Ishpemingin kautta kulkee valtatie 41. Lähistöllä sijaitsee Sawyerin kansainvälinen lentokenttä.

## Lähteet

## Aiheesta muualla
Jukka Louhivuori

**Jukka Ilmari Louhivuori** (s. 8. kesäkuuta 1954 Helsinki) on ollut Jyväskylän yliopiston musiikkitieteen professori vuodesta 1998. Aikaisemmin hän toimi Oriveden Opistossa musiikinopettajana ja Jyväskylän yliopistossa lehtorina ja apulaisprofessorina. Vuonna 1982 Louhivuori suoritti nokkahuilun diplomitutkinnon, ja vuonna 1988 hän väitteli filosofian tohtoriksi. Vuosina 1985–1988 hän oli Jyväskylän kesän musiikkijohtaja, ja vuonna 1999 hänestä tuli Pythagoras – Musiikin ja äänentutkimuksen tutkijakoulun vastuullinen johtaja ja vuonna 2009 Musicae Scientiae -lehden päätoimittaja. Louhivuori on osallistunut moniin Suomen akatemian tutkimusprojekteihin. Hän on vaikuttanut myös Jyväskylän kunnallispolitiikassa.. Louhivuori on julkaissut omia musiikkiaiheisia kirjoja ja useita yhteisjulkaisuissa olevia kirjoituksia, joista osan muiden kanssa. Louhivuori on naimisissa, ja hänellä on viisi lasta, kuten jazzrumpali ja -säveltäjä Olavi Louhivuori ja laulaja, pianisti ja kitaristi Eva Louhivuori. Louhivuoren setä oli viulutaiteilija Heikki Louhivuori, ja hänen serkkunsa on rockkitaristi, säveltäjä, sovittaja ja tuottaja Janne Louhivuori.

## Julkaisuja
* *Hengellisten kansansävelmien muuntuminen*, 1982
* *Musiikinteorian kuntokoulu* (Timo von Creutleinin ja Eeva-Leena Sariolan kanssa), 1982
* *Veisuun vaihtoehdot: musiikillinen distribuutio ja kognitiiviset toiminnot* (väitöskirja), 1988

## Lähteet

## Aiheesta muualla
*Louhivuoren esittely Jyväskylän yliopiston sivuilla .
Rica Talk Hotel

**Rica Talk Hotel** on hotelli ja tornitalo Ruotsissa, lähellä Tukholman keskustaa. Rakennus on 72 metriä korkea ja siinä on 19 kerrosta. Hotelli valmistui vuonna 2006. Hotelli kuuluu Scandic-ketjuun. Hotellilta on 10 minuutin matka keskustaan autolla ja etäisyys Arlandan lentoasemalta on 55 kilometriä.

## Lähteet
Eero Saarsalmi

**Eero Olavi Saarsalmi** (10. syyskuuta 1917 Tampere – 6. helmikuuta 1980) oli suomalainen tekniikantutkija ja professori. Hän oli Teknillisen korkeakoulun rakentamistalouden professori 1971–1980. Hänen tutkimusalaansa olivat koulurakennukset.

Saarsalmi valmistui ylioppilaaksi 1936, insinööriksi 1942, diplomi-insinööriksi 1947, tekniikan lisensiaatiksi 1962. Hän väitteli tohtoriksi 1970 Teknillisestä korkeakoulusta. Työurallaan hän toimi Teräsbetoni oy:n insinöörinä 1947–1949, oy Goncreten työmaapäällikkönä 1949–1951, neuvottelevana insinöörinä vuodesta 1951. Hän oli kouluhallituksen yleisen osaston rakennustoimiston ylimääräinen insinööri 1955–1960, vt. ja vakinainen yli-insinööri ja toimistopäällikkö 1960–1971. Hänestä tuli Tampereen teknillisen korkeakoulun rakentamistalouden vt. professori 1968–1970, Teknillisen korkeakoulun rakentamistalouden vt. professori vuosiksi 1970–1971 ja professori 1971–1980.

## Lähteet
Aulis Hauhia

**Aulis Uolevi Hauhia** (10. helmikuuta 1921 Lappee – 4. kesäkuuta 1997 Espoo) oli suomalainen upseeri ja ekonomi, joka teki 27 vuotta kestäneen uran Instrumentariumin palveluksessa, viimeiseksi sen pääjohtajana 1972–1982. Hän sai kauppaneuvoksen arvon 1975.

## Elämä ja ura
Aulis Hauhian isän työ vankilavirkailijana vei perhettä eri puolille Suomea. Hauhia kävi Riihimäen yhteislyseota ja kuului ikäluokkaan, joka pääsi talvisodan takia ylioppilaaksi 1940 ilman kirjoituksia. Asepalvelustaan hän lähti suorittamaan kenttätykistöön vapaaehtoisena ja eteni Reserviupseerikouluun, joka tuolloin toimi Kankaanpään Niinisalossa. Jatkosodassa Hauhia toimi tulenjohtajana Uhtualla ja Kiestingin suunnalla. Lakimieshaaveet vaihtuivat kadettikouluun, josta valmistuttuaan 1943 Hauhia toimi patteriupseerina Poventsassa ja patteripäällikkönä Aunuksessa. Kannaksen suurhyökkäyksen alettua Hauhia toimi 20. prikaatin tykistökomentajan Pentti Arran tiedustelu-upseerina.

Rauhan tultua Hauhia lähti Helsingin kauppakorkeakouluun ja valmistui ekonomiksi 1949. Hän sai farmaseuttivaimonsa kanssa työpaikat Göteborgista, jossa Hauhia toimi Svenska Handelsbankenissa. Seuraava siirto oli lähtö Englannin Manchesteriin sikäläisen tukkuosuuskunnan palvelukseen. Lasten tulo sai pariskunnan palaamaan Suomeen 1951, jossa Aulis Hauhia työskenteli SOK:n eri tehtävissä vuoteen 1955, kunnes sai konttoripäällikön paikan Instrumentariumista.

Hauhia eteni Instrumentariumin apulaisjohtajaksi 1958, johtajaksi 1960, toimitusjohtajaksi ja johtokunnan puheenjohtajaksi 1968 ja pääjohtajaksi 1972. Hauhian liki kolmen vuosikymmenen uran kuluessa Instrumentarium kasvoi yli 2&nbsp;000 työntekijän kannattavaksi pörssiyhtiöksi.

Hauhia jäi eläkkeelle 1982, viisi vuotta suunniteltua aiemmin tehdäkseen tilaa uuden sukupolven toimitusjohtajalle. Kuusikymppinen Hauhia sai vielä tehtävikseen Tamron hallinnon ammattimaistamisen ja Aaltosen tehtaiden saneeraamisen voitolliseksi.

Monien yritysten hallitustehtävien (Rukatunturi Oy, Datex, Wesley & Jessen Oy ym.) lisäksi Hauhia oli mukana muun muassa Rotary-järjestön, Ekonomiliiton ja Suomi–Portugali-seuran hallinnossa.

## Lähteet
 
## Kirjallisuutta
**Instrumentarium 1900–1990*. Helsinki 1991. 167 s.
*Jalas, A. & Laakso, M.: *Instrumentarium. Ensimmäinen vuosisatamme 1900–2000.* Jyväskylä 2000. .
*Similä, Markus & Hauhia, Aulis: *Linssin lävitse: Aulis Hauhian Instrun vuosista ja vähän muustakin.* Porvoo 1994.
Matti Manninen (pyöräilijä)

**Matti Manninen**  (s. 20. heinäkuuta 1992 Pori) on suomalainen maantiepyöräilijä. Hän edusti Zannata Cycling Teamia 2012–2013, Team Bliz-Meridaa 2014, Team Raleigh-GAC -joukkuetta 2015, Bliz-Merida Pro Cyclingia 2016, Team Fixit.no -tallia 2017 ja vuodesta 2018 alkaen GIF-Chebici-joukkuetta.

Manninen sijoittui EM-kilpailujen alle 23-vuotiaiden maantieajossa viidenneksi 2014. Hän voitti Baltic Chain Tourin ensimmäisen etapin ja sijoittui kokonaiskilpailussa toiseksi 2015. Hän voitti Clássica da Primavera -kilpailun Portugalissa 2016. Hän voitti Dookoła Mazowsza -ajon kokonaiskilpailun ja toisen etapin 2016. Hän voitti samana vuonna Tour of Szeklerlandin ensimmäisen etapin.

Manninen voitti maantieajon Suomen-mestaruuden 2017. Hän voitti samana vuonna Unkarin ympäriajon kolmannen etapin.

## Lähteet
*Matti Manninen Cycling Database -tietokannassa  
*Matti Manninen Cycling Archive -tietokannassa 
*Pro Cycling Stats -tietokannassa 
### Viitteet

## Aiheesta muualla
*Bliz-Merida Pro Cycling Matti Manninen
Markku Kosonen (kuvataiteilija)

**Markku Kalevi Kosonen** (27. helmikuuta 1940 Paimio – 28. marraskuuta 2013) oli suomalainen kuvataiteilija ja laivakokki.

Markku Kososen vanhemmat olivat taidemaalari Erkki Henrik Kosonen (1902–1960) ja Terttu Tuulikki Tellervo Turpela ja puoliso vuodesta 1976 musiikinopettaja Ritva Lohikoski. Taiteilijan poika Kosonen ei itse saanut koulutusta taiteilijaksi vaan kävi Turun kaupungin ammattioppilaitoksen (niin sanottu Göteborgin ammattikoulu) vuosina 1952–1954 ja työskenteli rakennuksilla. Hän lähti merille messipojaksi 1960, opiskeli sitten Suomen Joutsenen merimiesammattikoulussa kokiksi 1961–1962 ja teki elämäntyönsä laivakokkina. Laivakokin ammattipätevyyden hän sai vuonna 1968.

Kosonen alkoi maalata vasta 1980-luvun alussa, mutta monilta ympäri maailmaa ulottuneilta merimatkoilta Kososen maalauksiin jäi aiheita muun muassa Etelä-Amerikasta, kuten Amazonilta vuonna 1979, samoin kuin hehkuvia värejä. Kosonen asettui maihin yli 20 vuoden merillä olon jälkeen vuoden 1982 lopussa ja ryhtyi maalamaan, muun muassa vesiväreillä ja guassi- sekä liitutekniikoilla. Kososen maalauksia on luonnehdittu primitiiviseksi ja värikylläiseksi naivismiksi. Hänen töitään oli ensimmäisen kerran esillä Turun taiteilijaseuran 60-vuotisnäyttelyssä Wäinö Aaltosen museossa vuonna 1984 ja sen jälkeen eri näyttelyissä lähes vuosittain. 

Kosonen teki myös julisteita ja kuvitti painotuotteita, kuten musiikkitapahtumien ohjelmakirjoja, sekä maalasi muotokuvia taiteilijoista ja kirjailijoista, esimerkiksi Jarkko Laineesta. Turussa Kosonen tuli tunnetuksi myös Tunturi-moposta, jolla hän liikkui kaupungilla. Hänelle tehtiin onnistunut sydämensiirto Helsingin yliopistollisessa keskussairaalassa vuonna 1996. Sairaus pakotti hänet vähentämään musiikinharrastusta ja maalaustyötä vasta paljon myöhemmin.

## Lähteet

## Kirjallisuutta
* 

## Aiheesta muualla
* Kuvataiteilijamatrikkeli.
Rekorderlig

**Rekorderlig** on ruotsalainen erityisesti maustettuihin siidereihin erikoistunut siiderimerkki. Siideri valmistetaan Ruotsissa Vimmerbyn kaupungissa käyttäen paikallista lähdevettä.

Rekorderlig käyttää siidereissään makuinaan muun muassa metsämarjoja, trooppisiä hedelmiä ja sitrushedelmiä.  Juomista on saatavilla myös alkoholittomia versioita.

## Lähteet

## Aiheesta muualla
* Rekorderligin internet-sivut
Diamond Sakha Airlines

**Diamond Sakha Airlines**   oli venäläinen lentoyhtiö, joka perustettiin vuonna 1993. Vuosina 1995–1998 se operoi kahta Airbus A310 -konetta yhteistyössä Aeroflotin kanssa. Se lopetti toimintansa vuonna 1998, ja A310:t siirrettiin Sakha Airlinesille.

## Laivasto

Diamond Sakha Airlinesin laivastoon kuuluivat vuosina 1995–1998 seuraavat lentokoneet:

* 2 Airbus A310-300

## Lähteet

* 

### Viitteet
Etele Air

**Etele Air**  oli venäläinen tilauslentoyhtiö, joka perustettiin vuonna 1996. Sen toimilupa peruttiin vuonna 2003.

## Laivasto
Etele Airin laivastoon kuuluivat seuraavat lentokoneet:

* 2 Antonov An-12B
* 1 Jakovlev Jak-40

## Lähteet
*
Yasuj

**Yasuj** (; myös muodossa Yasooj, tai **Yesuj**, Yesūj) on Iranin Kohgiluyen ja Buyer-Ahmadin provinssin hallintokaupunki. Se sijaitsee linnuntietä noin 565 kilometriä pääkaupunki Teheranista etelään.

Kaupungin väkiluku on kasvanut seuraavasti: 34 (1956), 931 (1966), 4&nbsp;524 (1976), 29&nbsp;991 (1986), 48&nbsp;957 (1991), 69&nbsp;133 (1996), 100&nbsp;544 (2006) ja 108&nbsp;505 (2011).

Yasuj on teollisuuskaupunki, jossa toimii esimerkiksi öljynjalostamo ja sokeritehdas. Lisäksi kaupungissa valmistetaan tiiliä, keramiikkalaattoja, eläinrehua, koreja ja erilaisia mattoja.

## Lähteet

## Aiheesta muualla
Veli-Matti Saikkonen

**Veli-Matti Saikkonen** (18. elokuuta 1941 Joensuu – 12. lokakuuta 2023 Helsinki) oli suomalainen teatteriohjaaja. Hän oli Suomen Kansallisteatterin ohjaaja 1965–1970 ja Yleisradion teatteripalveluissa vuodesta 1972 ja Televisioteatterin ohjaaja vuodesta 1985. Hän ohjasi kotimaisten näytelmien kantaesityksiä, televisioelokuvia ja elokuvan *[[Takiaispallo]]* (1970).

## Lähteet

## Aiheesta muualla
* 
* Veli-Matti Saikkosen ohjaustöitä YLEn Elävässä arkistossa.
* Veli-Matti Saikkosen muistokirjoitus Helsingin Sanomissa
* Suomalaisen elokuvan festivaali: Veli-Matti Saikkonen
Lesley Stahl

**Lesley Stahl** (s. 16. joulukuuta 1941 Swampscott, Massachusetts) on yhdysvaltalainen televisiotoimittaja. Hän on ollut toimittajana *[[60 Minutes]]* -ohjelmassa vuodesta 1991 lähtien.

Stahl valmistui Wheaton Collegesta vuonna 1963. Hän aloitti CBS Newsillä vuonna 1972, ja hänen ensimmäinen iso toimeksiantonsa oli raportoida Watergate-skandaalista. Hän oli CBS Newsin kirjeenvaihtajana Valkoisessa talossa presidenttien Jimmy Carterin ja Ronald Reaganin kausina sekä osan George H. W. Bushin kaudesta.

Syyskuusta 1983 toukokuuhun 1991 Stahl juonsi CBS:n ohjelmaa *Face the Nation*.  Maaliskuusta 1991 lähtien hän on ollut toimittajana *60 Minutes* -ohjelmassa.

Stahl on voittanut yli kymmenen Emmy-palkintoa. Vuonna 2015 hän sai elämäntyöstään Radio television digital news association -yhdistyksen (RTDNA) Paul White -palkinnon.

## Lähteet

## Aiheesta muualla
Ifrit

**Ifrit** tai **efreeti** (; monikkomuoto , johdos sanasta , pöly; myös *afreet*, *afrit*, *afrite*; arabian kielessä miespuolinen hahmo on *ʿifrīt* ja naispuolinen *ʿifrītah*) on arabikulttuurissa ja islamissa esiintyvä henkiolento.

Kansantarinoissa ifrit voidaan kuvata valtavan kokoiseksi, savusta muodostuneeksi siivekkääksi olennoksi, joka on joko mies- tai naispuolinen. Ifritit asuvat maan alla, oleskelevat usein raunioissa ja elävät arabien heimojärjestelmän mukaisesti kuninkaineen, heimoineen ja klaaneineen. Ifritit menevät naimisiin keskenään, mutta voivat avioitua myös ihmisten kanssa. Tavalliset aseet ja voimat eivät tehoa ifriteihin. Ne ovat kuitenkin alttiita magialle, jonka avulla ihmiset voivat tappaa, vangita tai orjuuttaa niitä. Jinnien tavoin myös ifritit voivat olla muslimeja tai uskottomia sekä hyviä tai pahoja. Useimmiten ifrit esitetään pahantahtoisena ja armottomana olentona.

## Ifrit Koraanissa ja ''haditheissa''
Sana *ifrit* esiintyy Koraanissa vain kerran (27:39). Siinä Ifrit lupaa kuningas Salomolle, että hän tuo Saban kuningattaren valtaistuimen Jerusalemiin lyhyemmässä ajassa kuin mitä kuluu siihen, että ihminen nousee istuimeltaan seisomaan. Koraanin sanat voidaan lukea "Ifrit jinnien joukosta", kuten italialaisessa käännöksessä tai "roteva jinni", kuten tekee Pickthall tai sana jätetään kokonaan kääntämättä, kuten tekee Hämeen-Anttila.

*Hadith* -kokoelmassa *Mishkat al-Masabih* on *hadith*, jonka mukaan Profeetta sanoi Abu Hurairalle: "Muuan Ifrit jinnien joukosta pakeni eilen häiritsemään rukoustani, mutta Jumala antoi minulle vallan sen yli, joten tartuin siihen ja aioin sitoa sen kiinni yhteen moskeijan pilareista, jotta muutkin näkisivät sen. Sitten muistin veljeni Salomon rukouksen "anna minulle valtakunta, joka ei joudu kenellekään kelvottomalle perinnöksi" (38:35) ja niin päästin sen irti."  Mishkat al-Masabih on *hadith* -kokoelma, jonka kokosi imaami  Khatib at-Tabrizi.

## Katso myös

* Jinni

## Lähteet

* 
*

### Viitteet
Eurasia Airlines

**Eurasia Airlines** (; IATA: **UH**, ICAO: **EUS**) oli venäläinen lentoyhtiö, joka perustettiin vuonna 1997. Sen kotikenttä oli aluksi Bykovon lentoasema, mutta se siirtyi vuonna 2001 käyttämään Vnukovon lentoasemaa. Vuonna 2003 yhdestä sen Tupolev Tu-154B-2 -koneesta löydettiin pitkälle edennyttä korroosiota, ja yhtiön toimilupa peruttiin 17. syyskuuta 2003.

## Laivasto

Eurasia Airlinesin laivastoon kuuluivat seuraavat lentokoneet:

* 2 Antonov An-12
* 1 Iljušin Il-86
* 2 Tupolev Tu-154B-2
* 1 Tupolev Tu-154M
* 2 Jakovlev Jak-40

## Lähteet

*
Talkeetna

**Talkeetna** on väestönlaskennallinen asuinpaikka, joka sijaitsee Yhdysvaltojen Alaskassa. Talkeetnan asukasluku oli vuoden 2010 väestönlaskennassa 876.

Talkeetnassa ei ole kunnallishallintoa, vaan se kuuluu Matanuska-Susitnan hallintoalueeseen. Talkeetnalla on kuitenkin oma valtuustonsa, joka edustaa sitä hallintoalueen asioissa. Päätösvaltaa valtuustolla ei ole. Valtuusto on valinnut Talkeetnalle kunniapormestarin, joka on ollut vuodesta 1997 lähtien kissa nimeltään Stubbs.

## Lähteet

## Aiheesta muualla
Olavi Saikku

**Aulis Olavi Saikku** (21. maaliskuuta 1909 Sääksmäki – 14. heinäkuuta 2003) oli suomalainen diplomaatti ja ulkoasiainministeriön virkamies. Hän oli koulutukseltaan filosofian maisteri.

Saikku oli ulkoasiainministeriön palveluksessa vuodesta 1934. Hän oli avustaja Riiassa 1934–1935, Oslossa 1936–1938, Roomassa 1938–1939, ulkoasiainministeriön avustaja 1939, avustaja ja konsuli Roomassa 1940–1943, ulkoasiainministeriön jaostosihteeri 1943–1944, kaupallinen edustaja Tukholmassa 1944–1945, ulkoasiainministeriön jaostosihteeri ja jaostopäällikkö 1945–1946, lähetystösihteeri Kööpenhaminassa 1947–1950, lähetystöneuvos ja va. asiainhoitaja Méxicossa 1950–1955, ulkoasiainministeriön jaostopäällikkö 1955–1956, Transaco oy:n vientiosaston päällikkö 1956–1958, ulkoasiainministeriön jaostosihteeri ja jaostopäällikkö 1959–1963, lähetystöneuvos Lontoossa 1964–1966, suurlähettiläs Lagosissa 1966–1969, samalla Yaoundéssa, Abidjanissa ja Dakarissa 1967–1969, suurlähettiläs Algerissa 1969–1972, samalla Tunisissa ja Tripolissa 1969–1972, ulkoasiainministeriön neuvotteleva virkamies (ulkoasiainneuvos) 1972–1974.

Olavin Saikun vanhemmat olivat kouluneuvos Rufus Saikku ja koulunjohtaja, päätoimittaja Hanna Saikku.  Metsäneuvos Tapio Saikku ja kansanedustaja Tuomas Saikku olivat hänen veljiään.

## Lähteet
Godfrey Thomson

**Godfrey Hilton Thomson** (1881–1955) oli brittiläinen psykologi. Hän oli yksi Euroopan huomattavimmista lahjakkuudentutkimuksen teorioiden ja menetelmien kehittäjistä. Vuosina 1925–1951 hän oli kasvatusopin professori Edinburghissä.

## Lähteet
Anthology (Obituaryn albumi)

**Anthology** on yhdysvaltalaisen death metal -yhtye Obituaryn kokoelma-albumi. Se julkaistiin vuonna 2001 levymerkillä Roadrunner Records. Albumi julkaistiin myös C-kasetti -formaatissa Metal Mind Recordsin kautta.

Kansikuvan on toteuttanut Andreas Marschall.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Arvostelut
* Allmusic: 

## Lähteet

## Aiheesta muualla
* 
* Anthology discogs.com -sivustolla
Mauritz Wilhelm Nordenheim

**Mauritz Vilhelm Nordenheim**, sukunimi vuoteen 1833 *Molander* (21. kesäkuuta 1807 Rantasalmi – 30. heinäkuuta 1872 Helsinki) oli suomalainen senaattori ja todellinen valtioneuvos.

Nordenheimin vanhemmat olivat Mikkelin läänin maaherra, majuri Abraham Joakim Molander, aateloituna vuodesta 1833 Nordenheim (k. 1847) ja Maria Wallenius. Hän kävi Savonlinnan piirikoulua ja Porvoon lukiota päästen ylioppilaaksi Turussa 1824. Nordenheim opiskeli myös venäjän kieltä Moskovan yliopistossa 1826 ja suoritti tuomarintutkinnon 1828.

Nordenheim toimi kenraalikuvernöörinkansliassa vt. venäjän kielen kääntäjänä vuodesta 1828 ja vakinaisena venäjän kielen kääntäjänä vuodesta 1830 sekä sai kuvernementinkielenkääntäjän arvonimen 1830. Hänestä tuli kanslian toimituspäällikön apulainen 1831, kanslian 2. osaston toimituspäällikkö 1835, 1. osaston toimituspäällikkö 1841, kanslian vt. johtaja 1844 ja kanslian vakinainen johtaja 1846. Nordenheim oli Suomen senaatin talousosaston jäsenenä ja kansliatoimituskunnan päällikkönä 1854–1869. Nordenheim sai kanslianeuvoksen arvon 1842, valtioneuvoksen arvon 1849 ja todellisen valtioneuvoksen arvon 1854.

Nordenheimin veli oli Viipurin hovioikeuden presidentti Claës Gabriel Nordenheim.

## Lähteet
Left to Die

**Left to Die** on yhdysvaltalaisen death metal -yhtye Obituaryn EP-levy. Se julkaistiin 16. syyskuuta 2008 levymerkillä Candlelight Records.

Albumi sisältää myös musiikkivideon kappaleesta ”Evil Ways".

## Kappaleet
#
#
#
#

## Kokoonpano
* John Tardy – laulu
* Ralph Santolla – kitara
* Trevor Peres – kitara
* Frank Watkins – bassokitara
* Donald Tardy – rummut

### Tuotanto
* Mark Prator – tuottaja, äänittäjä, miksaaja
* Donald Tardy – tuottaja
* John Tardy – tuottaja
* Tom Morris – masteroija
* Andreas Marschall – kansikuva
* Adrian Wear – design

## Arvostelut
* About.com: 
* Allmusic: 

## Aiheesta muualla
* 
* ''Left to Die'' discogs.com -sivustolla

## Lähteet
Klaus Sahlgren

**Klaus Aksel Sahlgren** (11. elokuuta 1928 Helsinki – 5. heinäkuuta 2019 Korppoo) oli suomalainen diplomaatti, koulutukseltaan valtiotieteiden kandidaatti. Hän toimi Suomen ulkoministeriön kauppapoliittisen osaston apulaisosastopäällikkönä 1969–1970, Suomen pysyvänä edustajana Genevessä olevissa Yhdistyneiden kansakuntien (YK) kansainvälisissä järjestöissä 1970–1975, YK:n apulaispääsihteerinä 1975–1983 ja YK:n Euroopan talouskomission pääsihteerinä 1983–1986. Hänet vihittiin oikeustieteen kunniatohtoriksi Washingtonin yliopistossa vuonna 1980.

Jäätyään eläkkeelle Sahlgren asettui Korppooseen ja osallistui kunnallispolitiikkaan.

## Lähteet

## Aiheesta muualla
*Klaus Sahlgren. United Nations Intellectual History Project
*Klaus Sahlgren (Finland). Unece
*Kuka kukin on 1978 (Runeberg.org).
* Klaus Sahlgrenin muistokirjoitus Helsingin Sanomissa
Lars Rutger Jägerhorn

**Lars Rutger Jägerhorn af Storby** (25. elokuuta 1789 Lohja – 24. heinäkuuta 1859 Siuntio) oli suomalainen senaattori ja todellinen valtioneuvos.

Jägerhornin vanhemmat olivat Lohjan Paloniemessä asunut kapteeni Torsten Jägerhorn (k. 1812) ja hänen toinen puolisonsa Johanna Vilhelmina Rehbinder. Hän pääsi ylioppilaaksi Turussa 1803 ja suoritti tuomarintutkinnon 1808 sekä sai laamannin arvon 1818.

Jägerhorn oli Turun hovioikeudessa ylimääräisenä notaarina 1809–1811 ja sitten Suomen asiain komiteassa Pietarissa kirjaajana 1811–1812 ja protokollasihteerinä 1812–1819. Hän toimi Suomen senaatissa kansliatoimituskunnan vt. apulaisesittelijäsihteerinä 1819–1821 ja kansliatoimituskunnan esittelijäsihteerinä 1821–1837. Jägerhorn oli Suomen senaatin talousosaston jäsenenä 1833–1853 toimien kansliatoimituskunnan päällikkönä 1833–1834, sotilastoimituskunnan päällikkönä 1834–1840 ja kirkollistoimituskunnan päällikkönä 1840–1841. Jägerhorn sai esittelijäsihteerin arvon 1819, valtioneuvoksen arvon 1833 ja todellisen valtioneuvoksen arvon 1841. Hän omisti Kälan tilan Siuntiossa.

## Lähteet
Christa Alanko

**Christa Alanko** (s. 20. kesäkuuta 1994 Vaasa) on suomalainen uransa lopettanut jääkiekkoilija, pelipaikaltaan hyökkääjä. Hän edusti viimeiset pelivuotensa Ruotsin pääsarjassa SDHL:ssä pelaavaa Luleå HF:ää.

## Ura
### Seuraura
Alanko on Vaasan Sportin kasvatti. Hän pelasi naisten SM-sarjassa Team Kuortaneen riveissä kaudet 2010–2013. Hän pelasi SM-runkosarjassa kaikkiaan 60 ottelua, joissa teki 11 maalia ja antoi 21 maalisyöttöä. Pudotuspeleissä hän pelasi kaksi ottelua ilman tehopisteitä. Hän edusti Riksserienissä Linköping HC:ta kaudet 2013–2015 ja voitti molemmilla kausilla Ruotsin mestaruuden. Luulajassa hän on pelasi viimeiset pelikautensa 2015–2020. Hän voitti Ruotsin-mestaruuden myös kausilla 2015–2016, 2017−2018 ja 2018−2019. Ruotsin pääsarjassa hän pelasi yhteensä 236 ottelua, joissa viimeisteli 25 ja syötti 31 maalia. Pudotuspelien 43 ottelussa hän teki yhden maalin ja syötti kaksi maalia.

### Maajoukkueura
Alanko pelasi alle 18-vuotiaiden MM-kilpailuissa 2011 ja 2012. Vuoden 2011 kisoissa Suomi voitti pronssia. Naisten maajoukkueessa hän esiintyi ensimmäisen kerran joulukuussa 2015. Alanko pelasi kaikkiaan kolme naisten maaottelua, joissa sai yhden syöttöpisteen.

## Lähteet
Matti Tenhunen

**Matti Tenhunen** (1. joulukuuta 1887 Kiuruvesi – 28. joulukuuta 1937 Sandarmoh, Neuvostoliitto) oli  amerikansuomalainen kommunisti.

## Elämä
Tenhunen muutti vuonna 1905 Michiganin Negauneen kaivoskaupunkiin ja vuonna 1914 Wisconsinin Wentworthiin. Hän osallistui aktiivisesti amerikansuomalaisten kommunistien toimintaan. Tenhunen kävi Amerikassa kauppakoulun ja toimi osuustoimintaliikkeessä. Hän toimi Wisconsinin Superioriin siirretyn Työmies-lehden ja kustantamon taloudenhoitajana. Kun 1930-luvun alkupuoliskolla amerikansuomalaisia kommunisteja kutsuttiin rakentamaan Neuvosto-Karjalaa, Tenhusesta tuli värväyksen pääorganisaattori – hänen toimipaikkansa New Yorkissa oli "Neuvosto-Karjalan teknisen avun komitea", jota Neuvosto-Karjalaan lähtevät kutsuivat Tenhus-Matin staapiksi.

Vuonna 1931 Tenhunen muutti perheineen Neuvosto-Karjalaan, Petroskoihin, missä hän työskenteli Punaisen Karjalan toimittajana ja siirtolaishallinnossa, muun muassa Karjalan kansankomissaarien neuvoston työvoimaosaston päällikkönä. Vuonna 1932 Etsivä keskuspoliisi pidätti Tenhusen Suomessa, koska hän oli ostanut kaksi monistuskonetta ja lahjoittanut ne silloin kielletylle Suomen kommunistiselle puolueelle. Tenhunen tuomittiin valtiopetoksen valmistelusta kahdeksi vuodeksi kuritushuoneeseen. Neuvosto-Karjalassa syntyi protestiliike Tenhusen vapauttamiseksi. Tenhusen Yhdysvaltoihin palannut Toivo-poika kävi neuvottelemassa diplomaattisesta vaihtokaupasta. Presidentti P. E. Svinhufvud armahti Tenhusen 3. helmikuuta 1933, ja hänet karkotettiin Neuvostoliittoon. Tenhunen  palasi Petroskoihin, missä hän myöhemmin toimi johtajana Anohinin kirjapainossa, joka oli osa Valtion kustannusliike Kirjaa.

Tenhunen vangittiin Stalinin vainoissa syyskuussa 1937. Häntä syytettiin tekaistuilla perusteilla vastavallankumouksellisuudesta ja vakoilusta, tuomittiin kuolemaan 20. joulukuuta ja teloitettiin 28. joulukuuta 1937 Karhumäen lähellä Sandarmohissa. Tenhunen rehabilitoitiin 18. lokakuuta 1957.

## Perhe
Tenhusen vanhemmat olivat Pekka Tenhunen (1857-1909) ja Miina Kauranen (1854-1893). Hänen puolisonsa oli Hilja Maria Tenhunen, o.s. Korolainen (s. 1888 Iisalmessa, k. Neuvostoliitossa). Matti ja Hilja Tenhusella oli kaksi lasta, Toivo ja Irma.

## Lähteet

* 
* 
* 
*
Rakas, sinusta on tullut pullukka

**Rakas, sinusta on tullut pullukka** on laihdutusohjelma, jossa seurataan pariskuntia joista toinen osapuoli on päässyt lihomaan niin että puoliso ryhtyy kumppaninsa henkilökohtaiseksi kuntovalmentajaksi. Pariskunta voittaa sitä enemmän rahaa mitä enemmän pullukka onnistuu pudottamaan painoa. Jos pullukka onnistuu seitsemän viikon aikana pudottamaan painoa 16 kiloa, tai enemmän voittaa pariskunta 10&nbsp;000 euroa. Juontajana ja Personal trainerina toimii Jenni Levävaara. Ensimmäinen tuotantokausi alkoi Sub-kanavalla 27. maaliskuuta 2013. Toinen tuotantokausi alkoi 8. tammikuuta 2015 ja kolmas tuotantokausi syksyllä 2016.

## Ensimmäinen tuotantokausi

## Toinen tuotantokausi

## Kolmas tuotantokausi

## Lähteet
Lauri Lausmaa

**Lauri Edvard Lausmaa**, vuoteen 1935 *Lillström*, (9. joulukuuta 1925 Mikkeli – 1. marraskuuta 2015 Helsinki) oli suomalainen poliisi. Hän oli Uudenmaan läänin lääninpoliisineuvos.

Lausmaa valmistui lainopin kandidaatiksi Helsingin yliopistosta ja sai varatuomarin arvon 1959. Vuodesta 1960 hän oli Vihdin nimismies, sen jälkeen sisäministeriön poliisiosaston nuorempi hallitussihteeri ja vuodesta 1973 Uudenmaan läänin poliisitarkastaja. Virkanimike muuttui myöhemmin lääninpoliisineuvokseksi. Hän jäi eläkkeelle 1991.

Lausmaa vaikutti paikallispolitiikassa Vihdin kunnanvaltuustossa, johon hänet valittiin 1965, ja Helsingissä kunnallisessa lautakuntatoiminnassa.

Lausmaa julkaisi omakustanteena rikosromaanin *Äänettömät laukaukset* (2008).

Hänen isänsä oli lääninneuvos Edvard Lausmaa (Lillström).

## Tunnustukset
* Matias Calonius -mitali 1991

## Lähteet
HMS Mars (1794)

**HMS Mars** oli Britannian kuninkaallisen laivaston vuonna 1794 vesillelaskettu Mars-luokan 74-tykkinen kolmannen luokan linjalaiva.

## Valmistus

Alus tilattiin 17. tammikuuta 1788 Deptfordin telakalta, jossa rakennustöistä vastasi Martin Ware. Köli laskettiin 10. lokakuuta 1789. Alus laskettiin vesille 25. lokakuuta 1794 ja valmistui 8. marraskuuta, jolloin valmistuskustannukset olivat 50&nbsp;270 puntaa takilointeineen ja varustamisineen.

## Palvelus
Alus otettiin palvelukseen marraskuussa 1794 päällikkönään Charles Cotton. Se oli 16.–17. kesäkuuta 1795 mukana Cornwallisin perääntyessä ylivoimaisen Ranskan laivaston edellä. Helmikuussa 1797 aluksen päällikkönä oli Alexander Hood. Huhtikuussa alus oli mukana Spitheadin kapinassa. Alus valtasi 21. huhtikuuta 1798 Ranskan laivaston 74-tykkisen linjalaivan *[[L’Hercule]]n* Brestin edustalla, jolloin miehistöstä sai surmansa kolmekymmentä ja haavoittui 60. Kaatuneiden joukossa oli myös Alexander Hood.

Alus romutettiin 1823.

## Lähteet
*

### Viitteet
Johan Walheim

**Johan Walheim** (28. maaliskuuta 1779 Hämeenlinna – 25. lokakuuta 1842 Helsinki) oli suomalainen senaattori ja todellinen valtioneuvos.

Walheimin vanhemmat olivat lääninsihteeri, asessori Johan Woivalenius, vuodesta 1769 Walheim (1741–1800) ja Elisabet Furuhjelm. Hän pääsi ylioppilaaksi Turussa 1792 ja suoritti tuomarintutkinnon 1797 sekä sai varatuomarin arvon 1803.

Walheim toimi Uudenmaan ja Hämeen lääninhallituksen maanmittaus- ja isojakoasiain varalääninviskaalina 1797–1801 ja hän oli Turun hovioikeudessa ylimääräisenä notaarina vuodesta 1798, kanslistina vuodesta 1808 ja ylimääräisenä viskaalina 1809. Walheim oli hallituskonseljin talousosaston protokollasihteerinä 1809–1812 ja valtiovaraintoimituskunnan apulaisesittelijäsihteerinä 1812–1822. Hän oli samalla myös Ala-Sääksmäen tuomiokunnan tuomarina 1817–1842. Walheim oli Suomen senaatin talousosaston jäsenenä 1822–1840 toimien kirkollistoimikunnan päällikkönä 1822–1831 ja 1833–1840 sekä kansliatoimituskunnan päällikkönä 1831–1833. Walheim sai esittelijäsihteerin arvon 1814, valtioneuvoksen arvon 1830 ja todellisen valtioneuvoksen arvon 1837.

## Lähteet
HMS Centaur (1797)

**HMS Centaur** oli Britannian kuninkaallisen laivaston vuonna 1797 vesillelaskettu Mars-luokan 74-tykkinen kolmannen luokan linjalaiva.

## Valmistus

Alus tilattiin 17. tammikuuta 1788 Woolwichin telakalta, missä köli laskettiin mararskuussa 1790. Se laskettiin vesille 14. maaliskuuta 1797.

## Palvelus
Alus romutettiin 1819.

## Lähteet

*

### Viitteet